The Hidden Milkbar ร้านขนมนมเนย (ลับ) ที่ซ่อนอยู่ในโฟโต้คลับย่านเจริญกรุง
หากพูดถึงย่านที่เป็นศูนย์รวมแหล่งความคิดสร้างสรรค์ (Creative District) เวลานี้คงต้องยกให้เจริญกรุงหลังจากที่ TCDC ย้ายมาบ้านใหม่ไปรษณีย์กลาง และ Bangkok Design Week ที่ได้รับการตอบรับดีเยี่ยม ก็เริ่มมีร้านเก๋ๆ คอนเซปต์ไม่เหมือนใครทยอยกันมาลงหลักปักฐาน เช่นเดียวกับ Foto Club BKK ร้านกล้องฟิล์มและสารพัดอุปกรณ์ที่เกี่ยวข้อง รวมถึงบริการอัดภาพฟิล์มโดยผู้เชี่ยวชาญในราคาที่ดีงาม ที่ตั้งอยู่ปากซอยเจริญกรุง 32 ถัดจาก TCDC ไปรษณีย์กลาง ซึ่งหากมองผิวเผินก็ดูเหมือนหนึ่งในร้านรวงที่กลมกลืนไปกับกลุ่มตึกเก่าแต่หากโฉบไปข้างร้านจะพบกับประตูเล็กๆ สีชมพู ครอบด้วยประตูบานพับใหญ่สีแดงอีกทีหนึ่งหาประตูนี้ให้เจอนะเราไม่รอช้า ผลักประตูแล้วเดินขึ้นบันไดเล็กๆ ที่กำลังจะนำเราไปถึง The Hidden Milkbar (เดอะ ฮิดเดน มิลค์บาร์) ร้านขนมนมเนยสไตล์ออสเตรเลียที่เราได้ยินชื่อมาสักพัก แต่เพิ่งจะมีโอกาสแวะมา จากชั้นแรกที่เป็นร้านกล้องฟิล์ม ขึ้นมายังชั้นที่ 2 มีห้องมืดล้างฟิล์ม และห้องมุมตึกสำหรับจัดนิทรรศการ ซึ่งมีศิลปินมากหน้าหลายตาแวะเวียนกันมาอวดผลงานที่นี่เป็นประจำ (ติดตามความเคลื่อนไหวและตารางแสดงนิทรรศการได้จากเพจ Fotoclub BKK) และชั้นบนสุด The Hidden Milkbar ร้านขนมกึ่งสปีกอีซี่สไตล์ออสเตรเลียของ เจต-สุรเจต โภคมั่งมี ผู้เคยใช้ชีวิตช่วงหนึ่งที่เมลเบิร์น และอยากถ่ายทอดความทรงจำ กลิ่นอาย และรสชาติออสเตรเลียให้คนไทยได้รู้จักย้อนอดีตสู่ร้านขายนมโบราณตำรับออสซี่The ConceptThe Hidden Milkbar น่าจะเป็นร้านแรกๆ ในไทยที่ชูคอนเซปต์ความเป็น Milk Bar หรือร้านของชำที่อยู่ร่วมกับชุมชนออสเตรเลียมายาวนาน และผู้คนมักจะแวะมาซื้อของกินของใช้เล็กๆ น้อยๆ ระหว่างเดินทางไปทำงานหรือกลับบ้าน แต่เนื่องจากสภาพเศรษฐกิจและสังคมที่เปลี่ยนแปลงตามกาลเวลา Milk Bar ในออสเตรเลียก็ค่อยๆ ลดจำนวนลงและทยอยปิดตัวเนื่องจากสู้แฟรนไชส์ร้านสะดวกซื้อไม่ไหว โชคดีที่มีคนกลุ่มหนึ่งเกิดไอเดียรีโนเวต Milk Bar เหล่านี้ให้เป็นร้านอาหาร คาเฟ่ และบาร์ ทำให้ผู้คนที่โหยหาความทรงจำในอดีตได้มีโอกาสกลับไปเยือนอีกครั้ง จนในที่สุด จาก Milk Bar ที่เคยหมายถึงร้านของชำ ก็เปลี่ยนแปลงเป็นร้านกินดื่มสไตล์ออสซี่ที่เน้นเมนูเบาๆ และเครื่องดื่มจำพวกชา กาแฟ หรือมิลก์เชก เป็นหลักร้านขายนมเวอร์ชันดัดแปลงเช่นเดียวกับที่ Milk Bar แห่งนี้ได้รับการรีโนเวตใหม่หมดจด จากตึกร้างอายุเก่าแก่หลายสิบปี กลายมาเป็นร้านขนมนมเนยสีสันสดใสหวานแหวว ผู้มาเยือนทุกคนเป็นอันต้องหยิบมือถือหรือกล้องขึ้นมาถ่ายรูปเป็นที่ระลึกทุกโต๊ะ โทนสีชมพูอ่อน กล่องซีเรียล ขวดน้ำอัดลม และมู่ลี่แดง ช่างได้มู้ด เวส แอนเดอร์สัน เสียจริง นี่ยังไม่รวมเมนูขนม เครื่องดื่ม และของหวานที่หวานจับใจ ชวนให้ลองสั่งแบบลืมน้ำตาลในเลือดกันชั่วขณะมุมจิ๋วสีชมพูThe Drinksเครื่องดื่มของ The Hidden Milkbar ได้ทวิสต์ไอเดียมาจากชื่อขนมและเครื่องดื่มยอดฮิตในออสเตรเลีย เรียบง่าย ไม่ซับซ้อน ทั้งยังถ่ายรูปสวย และที่สำคัญนั่นคือหวานสมชื่ออย่าง Passiona (120 บาท) ที่ได้ชื่อมาจากแบรนด์น้ำอัดลมกลิ่นเสาวรส ทางร้านนำเสนอในรูปแบบของ Fizz Drink เครื่องดื่มรสซ่าที่มีส่วนผสมหลักเป็นโซดา เพิ่มรสชาติด้วยน้ำเสาวรส สับปะรด และน้ำผึ้ง จิบคลายร้อนจากการเดินตะลอนย่านเจริญกรุงถือว่าดีPassiona ชวนสดชื่นแต่หากเมนูก่อนหน้าหวานเกินไปสำหรับคุณ มีทางเลือกให้ลอง Lemon Lime Bitter (120 บาท) ที่ได้รับการขนานนามให้เป็นเครื่องดื่มประจำชาติของออสเตรเลีย เพราะร้านอาหารและบาร์แทบทุกแห่งต่างก็มีเครื่องดื่มเมนูนี้ แก้วนี้ไม่มีอะไรมากไปกว่าน้ำเลมอน น้ำมะนาว น้ำเชื่อมมะนาว โซดา และที่สำคัญนั่นคือเจ้าบิตเตอร์ Angostura อีก 3-4 หยด คนให้เข้ากันแล้วเทน้ำแข็งใส่ รสชาติหวานขมกำลังดี ได้ฟีลค็อกเทลอยู่บ้าง แต่ด้วยปริมาณหยดบิตเทอร์เพียงน้อยนิด แม้กินหลายแก้วก็ไม่เมาแน่นอนLemon Lime และ Ice Choccy ช็อกโกแลตเย็นสูตรเข้มข้นคนรักช็อกโกแลตอย่ามองข้าม Ice Choccy (120 บาท) ช็อกโกแลตเย็นสูตรเข้มข้นพิเศษ เพราะใส่ช็อกโกแลตกานาชชั้นดีจากเบลเยียม นมสด ท็อปด้วยครีมจากออสเตรเลีย และผงโกโก้เพิ่มรสชาติให้กับวิปครีมมาถึงไฮไลต์ของร้าน Fairy Bread Milkshake (160 บาท) มิลก์เชกที่ได้แรงบันดาลใจมาจาก Fairy Bread คุกกี้แปะไอซิ่งหลากสีที่บรรดาคุณแม่ชาวออสเตรเลียนิยมจัดใส่กล่องอาหารให้ลูกไปกินที่โรงเรียน ด้วยสีสันที่สดใส มิลก์เชกแก้วนี้เบสด้วยไอศกรีมวานิลลา ผสมเรนโบว์และครัมเบิล ริมขอบแก้วด้วยสปริงเคิลสีรุ้ง วิปครีม และเชอร์รีเชื่อมออนท็อป รีบแชะภาพให้ไว ไม่อย่างนั้นละลายแล้วอย่าหาว่าไม่เตือนแน่นอนว่าต้องไม่พลาดมิลก์เชกนอกจากเครื่องดื่มประเภทฟิซซี่และมิลก์เชก ก็มีกาแฟ Cold Brew และขนมเล็กๆ น้อยๆ ให้สั่งแกล้มเครื่องดื่ม ในวันธรรมดาอาจจะมีไม่กี่เมนูเท่าไร แต่หากมาวันเสาร์และอาทิตย์ ก็อาจได้ชิมขนมออสเตรเลียโฮมเมดสดใหม่ แต่หากมาไม่ทัน เรามี บราวนี่ช็อกโกแลต (80 บาท) รสเข้มข้น เนื้อแห้งร่วน และ ซอฟต์คุกกี้รสช็อกโกแลตชิปแปะ M&M (60 บาท) เป็นรางวัลปลอบใจWhat You Should Know:The Hidden MilkbarOpen: เปิดบริการวันพุธถึงอาทิตย์ เวลา 11.00-18.00 น.Address: ชั้น 3 Foto Club BKK ปากซอยเจริญกรุง 32 กรุงเทพฯBudget: 200-300 บาทWebsite: www.facebook.com/thehiddenmilkbarMap:พิสูจน์อักษร: พรนภัส ชำนาญค้า
The Hidden Milkbar ได้รับการรีโนเวตใหม่หมดจด จากตึกร้างอายุเก่าแก่หลายสิบปี กลายมาเป็นร้านขนมนมเนยสีสันสดใสหวานแหวว โทนสีชมพูอ่อน กล่องซีเรียล ขวดน้ำอัดลม และมู่ลี่แดง ช่างได้มู้ด เวส แอนเดอร์สัน เสียจริง นี่ยังไม่รวมเมนูขนม เครื่องดื่ม และของหวานที่หวานจับใจ ชวนให้ลองสั่งแบบลืมน้ำตาลในเลือดกันชั่วขณะFairy Bread Milkshake (160 บาท) มิลก์เชกที่ได้แรงบันดาลใจมาจาก Fairy Bread เบสด้วยไอศกรีมวานิลลา ผสมเรนโบว์และครัมเบิลริมขอบแก้วด้วยสปริงเคิลสีรุ้ง วิปครีม และเชอร์รีเชื่อมออนท็อป รีบแชะภาพให้ไว ไม่อย่างนั้นละลายแล้วอย่าหาว่าไม่เตือน